Budizmas ir piligrimystė

Kaip religinis ir dvasinis dalykas, pilgrimystė yra ilga kelionė arba ieškojimas, turintis nemenką dorovinę svarbą. Kartais piligriminės kelionės veda į šventas vietas, šventyklas arba į asmeniniam tikėjimui svarbias vietoves. Kiekvienos didesnės religijos sekėjai vyksta į tokias keliones. Šie keliautojai vadinami piligrimais.

Budizme išskiriamos keturios svarbiausios vietovės, kurias paprastai aplanko piligrimai: Kapilavastu – Budos gimimo vieta, Bodhgaja – vieta, kur įvyko Atbudimas, pirmosios pasakytos kalbos, arba pamokslo, vieta Benarese ir parinirvanos vieta Kušinagare.

Žemiau pateikiamas budistų piligrimų lankomų vietovių sąrašas:
 Lumbinis, pietų Nepalas – Budos gimimo vieta
 Bodhgaja, Biharas – čia Gautama Buda atbudo
 Sarnatas, greta Varanasio, Biharas – pirmosios viešos kalbos vieta
 Kušinagaras, Utar Pradešas – Budoss paranirvanos vieta
 Patna, Biharas – anksčiau Pataliputra, čia buvo Maurų imperijos sostinė ir svarbus budizmo centras
 Radžgiris, Biharas – anksčiau Radžagaha, buvusi Magadhos karalystės sostinė, kur rezidavo karalius Bimbisara, vienas žymesnių monarchų rėmusių budizmą Budos laikais
 Nalanda, Biharas – senovinis budizmo universitetas, sugriautas islamo plitimo į Indiją metu
 Šravastis, Utar Pradešas – Košalos sostinė, kai ją valdė karalius Pasenadi, vienas žymesnių monarchų rėmusių budizmą Budos laikais
 Vaišalis, Biharas – Ličiavių respublikinės valstybės sostinė, kurios valdovai buvo žymūs Budos rėmėjai. Čia vyko Antrasis budistų susirinkimas

Biharo pavadinimas yra kilęs iš žodžio „vihara“, reiškiančio „vienuolynas“, dėl glaudaus šio regiono susijimo su budizmu. Greta jau paminėtų vietovių, kuriose kadaise lankėsi pats Buda, svarbios yra dar kelios Indijos vietovės:

 Sančis, Madhja Pradešas – čia yra didžiulė Ašokos pastatyta stūpa, kurioje laikomos dviejų svarbių Budos mokinių, Šariputros ir Mahamogalanos, relikvijos
 Adžanta ir Elora, Maharaštra – vietovės, kuriose yra įdomių olų tapybos paminklų, susijusių su budizmu
 Nagardžunakonda ir Amaravatis, Andhra Pradešas – buvę budistinio išsimokslinimo centrai